Аҧсны Аҳәынҭқарра Ахада Аслан Бжьаниа Москва аҳаиртә транспорт Афедералтә усбарҭа анапхгаҩы Алеқсандр Нерадько диҧылеит.
Аҳәынҭқарра Ахадеи Урыстәылатәи авиациа анапхгаҩи Аҧсны аҳаиртә еимадара аиҭарҿыхара азҵаарақәа жәпакы ирылацәажәеит.
Аиҧылараҟны аганқәа ишьақәдыргылеит апроект анагӡаразы анорматив-зинтә еиҿкаара, апроект-харџьынҵатә документациа аус адулара, аиҳабырабжьаратә еиқәшаҳаҭрақәа рбазатә лкаа азԥхьагәазҭо асхьемеи аԥҟареи.
Бжьаниеи Нерадькои реиԥылараҟны еиҭашьақәдырӷәӷәеит атәылауаҩратә авиациа ахырхарҭала аусеицзура арӷәӷәареи арҿиареи рзы зҿлымҳара шарҭо, иара убас иазгәарҭеит Аҧсни Урыстәылеи рыбжьара авиаеимадара аиҭашьақәыргыларазы аҧхьаҟатәи ашьаҿақәа.
Аиҧылара иалахәын Аҧсны Ахада Иадминистрациа анпхгаҩы ихаҭыҧуаҩ Валери Папба, аҧыза-министр актәи ихаҭыҧуаҩ, аекономика аминистр Кристина Озган, иара убас Урыстәылатәи авиациа аилазааратә ҟәшақәа рнапхгаҩцәа, аинвестор ихаҭарнак.
Возврат к списку